cyanic-selkie/wikianc huggingface dataset:
বিশ্বরঞ্জন সেন
স্বাধীনতার পরবর্তী সময়ের কার্যকলাপ
১৯৪৭ খ্রিস্টাব্দে দেশভাগের পর তিনি প্রথমে পূর্ব পাকিস্তান ও ১৯৭১ খ্রিস্টাব্দে স্বাধীনতাপ্রাপ্ত বাংলাদেশে থেকে যান, নাগরিকত্ব গ্রহণ করেন। গৃহশিক্ষকতাই ছিল তার একমাত্র উপার্জনের উপায়। তা সত্ত্বেও বিভিন্ন গ্রামে ঘুরে মানুষদের স্বনির্ভর করার লক্ষ্যে বহু কেন্দ্র স্থাপন করেন চরকার প্রবর্তন ও কুটির শিল্প স্থাপনের উদ্দেশ্যে। ১৯৬২ খ্রিস্টাব্দে পূর্ব পাকিস্তানে আচার্য  বিনোবা ভাবের পদযাত্রায় যুক্ত থেকে তাকে সর্বতোভাবে সাহায্য করেন। তার সমাজসেবামূলক কাজে পূর্ব পাকিস্তান আমলে বারবার কারালাচ্ছিত হতে হয়েছে। তার সমসাময়িকদের অনেকেই নিষ্ঠুর ভাবে নিহত হন। তারা হলেন- অন্ধ্রপ্রদেশের প্রেম সমাজের সদস্য সত্যনারায়ণজি, খাদি প্রতিষ্ঠানের দেবেন্দ্রনাথ সরকার, হুগলির মদনমোহন চট্টোপাধ্যায়। ১৯৭৩ খ্রিস্টাব্দে  ব্রাহ্মণবাড়িয়ায় স্থানীয় মানুষের কিছু দান এবং প্রধানত পশ্চিম জার্মানির 'বাংলাদেশ সাহায্য সমিতি'র দেওয়া লক্ষাধিক টাকার সাহায্যে 'চরকা ও কুটির শিল্প' প্রতিষ্ঠান স্থাপন করেছিলেন। বাংলাদেশের সোশ্যাল ওয়েলফেয়ার বিভাগ তার এই  কাজের স্বীকৃতিতে ১৯৭৭ এবং ১৯৮৮ খ্রিস্টাব্দে স্বর্ণপদক প্রদান করে। কিন্তু প্রতিষ্ঠানের আভ্যন্তরীণ ব্যাপারে বীতশ্রদ্ধ হয়ে ১৯৮৮ খ্রিস্টাব্দে প্রতিষ্ঠান হতে সরে আসেন এবং বাংলাদেশের বৃহত্তম বেসরকারি গ্রামোন্নয়ন সংস্থা-  বাংলাদেশ রুরাল অ্যাডভান্সমেন্ট কমিটি   সংক্ষেপে ব্র্যাকের মাণিকগঞ্জ শাখায় যোগ দেন। ১৯৯৩ খ্রিস্টাব্দে তিনি গুরুতর অসুস্থ হয়ে পড়লে ব্র্যাক তাকে ভারতের কলকাতায় তার আত্মীয়-স্বজনের কাছে পাঠিয়ে দেয়।
জীবনাবসান
প্রচারবিমুখ অকৃতদার স্বাধীনতা সংগ্রামী ও সমাজসেবক বিশ্বরঞ্জন ১৯৯৬ খ্রিস্টাব্দে ২৩ অক্টোবর প্রয়াত হন। তার ইচ্ছানুসারে তার মরদেহ কলকাতা মেডিক্যাল কলেজ ও হাসপাতালে শিক্ষা ও গবেষণার কাজে দান করা হয়।
লিওনেল ট্যাপস্কট
লিওনেল এরিক ডুডলস ট্যাপস্কট (Lionel Tapscott; জন্ম: ১৮ মার্চ, ১৮৯৪ - মৃত্যু: ৭ জুলাই, ১৯৩৪) কেপ প্রদেশের কিম্বার্লীতে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২৩ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে পারদর্শী ছিলেন ‘ডুডলস’ ডাকনামে পরিচিত লিওনেল ট্যাপস্কট।
প্রথম-শ্রেণীর ক্রিকেট
এলজি, এনভি ও এলই - ট্যাপস্কট ভ্রাতৃত্রয় সকলেই প্রথম-শ্রেণীর খেলায় অংশ নিয়েছিলেন। তন্মধ্যে, জর্জ ট্যাপস্কট দক্ষিণ আফ্রিকার পক্ষে টেস্ট ক্রিকেটে অংশগ্রহণ করেছিলেন। এছাড়াও, তার বোন বিলি ট্যাপস্কট উইম্বলডন ও ফেঞ্চ চ্যাম্পিয়নশীপে কোয়ার্টার-ফাইনাল পর্যন্ত অগ্রসর হয়েছিলেন।
লন টেনিস ও ক্রিকেট - উভয় খেলায় দক্ষিণ আফ্রিকার পক্ষে আন্তর্জাতিক অঙ্গনে খেলার গৌরব অর্জন করেছেন। ক্রিকেট খেলার পাশাপাশি টেনিস খেলায়ও দক্ষ ছিলেন। ১৯১২ সালের গ্রীষ্মকালীন অলিম্পিকে দক্ষিণ আফ্রিকা দলের পক্ষে পুরুষ এককে খেলেছিলেন। তবে, বোহেমীয় ল্যাডিস্লাভ জেমলা-রাজনি’র কাছে হেরে প্রতিযোগিতা থেকে বিদায় নেন।
১৯১০-১১ মৌসুম থেকে ১৯২৮-২৯ মৌসুম পর্যন্ত লিওনেল ট্যাপস্কটের প্রথম-শ্রেণীর খেলোয়াড়ী জীবন চলমান ছিল। ১৯১১ সালে প্রথমবারের মতো গ্রিকুয়াল্যান্ড ওয়েস্টের পক্ষে খেলেন। কারি কাপে ব্যক্তিগত সর্বোচ্চ ১০২ রানের ইনিংস খেলেছিলেন লিওনেল ট্যাপস্কট।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ট্যাপস্কট। ৯ ফেব্রুয়ারি, ১৯২৩ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৬ ফেব্রুয়ারি, ১৯২৩ তারিখে ডারবানে একই দলের বিপক্ষে সর্বশেষ টেস্টে অংশ নেন তিনি।
১৯২৪ সালে ইংল্যান্ড গমনের উদ্দেশ্যে তাকেও বিবেচনায় রাখা হয়েছিল। ৭ জুলাই, ১৯৩৪ তারিখে মাত্র ৪০ বছর বয়সে কেপটাউনের কেনিলওর্থ এলাকায় লিওনেল ট্যাপস্কটের দেহাবসান ঘটে।
২০১৪ জিম্বাবুয়ে ত্রি-দেশীয় সিরিজ
চূড়ান্ত খেলায় অস্ট্রেলিয়াকে পরাজিত করার মাধ্যমে দক্ষিণ আফ্রিকা দল সিরিজ জয় করে।
খেলা পরিচালনাকারী কর্মকর্তা
খেলা পরিচালনায় নিম্নবর্ণিত কর্মকর্তাগণ দায়িত্ব পালন করেন:
গ্রুপ পর্বের পয়েন্ট তালিকা
গ্রুপ-পর্বে দলগুলো নিম্নবর্ণিত পয়েন্ট লাভ করে:
পয়েন্ট পদ্ধতি:
কোন কারণে দলগুলো সমান পয়েন্ট অর্জন করলে চূড়ান্ত খেলা বা সিরিজ নির্ধারণে নিম্নরূপ পদ্ধতি অনুসরণ করা হবে:
কোন কারণে খেলায় ফলাফল না আসলে, রান রেট প্রযোজ্য হবে না।
সিড ও’লিন
সিডনি ও’লিন (Sid O'Linn; জন্ম: ৫ মে, ১৯২৭ - মৃত্যু: ১১ ডিসেম্বর, ২০১৬) কেপ প্রদেশের অটশুর্ন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ও ফুটবলার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সূচনালগ্নে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল, ওয়েস্টার্ন প্রভিন্স ও ইংরেজ কাউন্টি ক্রিকেটে কেন্ট দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, বামহাতে ব্যাটিংয়ে পারদর্শী ছিলেন সিডনি ও’লিনস্কি নামে পরিচিত সিড ও’লিন।
প্রথম-শ্রেণীর ক্রিকেট
জন্মকালীন তিনি সিডনি ও’লিনস্কি নামে পরিচিত ছিলেন। ১৯৪৫-৪৬ মৌসুম থেকে ১৯৬৫-৬৬ মৌসুম পর্যন্ত সিড ও’লিনের প্রথম-শ্রেণীর খেলোয়াড়ী জীবন চলমান ছিল। একগুঁয়ে মনোভাবের অধিকারী উদ্বোধনী ব্যাটসম্যান ছিলেন তিনি। কার্যকর বিকল্প উইকেট-রক্ষক ও যে-কোন অবস্থানে চমৎকার ফিল্ডার হিসেবেও ভূমিকা রাখতেন।
১৯৬০ সালে ঘরোয়া ক্রিকেটে ট্রান্সভালের পক্ষে ৬৮.৭৮ গড়ে ৬১৯ রান করেন। ১৯৫১ থেকে ১৯৫৪ সাল পর্যন্ত কেন্টে খেলেন। এ পর্যায়ে তিনি গডফ্রে ইভান্সের সহকারী হিসেবে উইকেট-রক্ষণে ছিলেন। ২৬ খেলায় অংশ নিয়েছিলেন তিনি। বামহাতি ব্যাটসম্যান হিসেবে নিচেরসারিতে ব্যাটিংয়ে নামতেন তিনি। ১৯৬০ সালে ইংল্যান্ড গমনার্থে তাকে দক্ষিণ আফ্রিকা দলের সদস্য করা হয়।
আন্তর্জাতিক ক্রিকেট
সমগ্র খেলোয়াড়ী জীবনে সাতটিমাত্র টেস্টে অংশগ্রহণ করেছেন সিড ও’লিন। ৯ জুন, ১৯৬০ তারিখে বার্মিংহামে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৬ ডিসেম্বর, ১৯৬১ তারিখে জোহেন্সবার্গে সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
১৯৬১-৬২ মৌসুমে নিউজিল্যান্ডের বিপক্ষে সিরিজের প্রথম দুই টেস্টেও তাকে দলে রাখা হয়। কিন্তু, দূর্বল ক্রীড়ানৈপুণ্যের কারণে তাকে দলের বাইরে চলে যেতে হয়।
ব্যক্তিগত জীবন
ক্রিকেট খেলার পাশাপাশি ফুটবল খেলায়ও দক্ষ ছিলেন সিড ও’লিন। ১৯৪৭ সালে দক্ষিণ আফ্রিকা দলের সদস্যরূপে অস্ট্রেলিয়ার বিপক্ষে ফুটবল খেলায় অংশ নেন। এরপর, ইংরেজ প্রথম বিভাগ ফুটবল লীগে চার্লটন অ্যাথলেটিকের পক্ষে ১৮৭ খেলায় অংশগ্রহণ করেছিলেন তিনি।
ইংল্যান্ডে ফুটবল খেলার পাশাপাশি কেন্টের পক্ষে ক্রিকেট খেলতেন। ১৯৫১ সাল থেকে ১৯৫৪ সাল পর্যন্ত সহকারী উইকেট-রক্ষকের দায়িত্বে ছিলেন। ১১ ডিসেম্বর, ২০১৬ তারিখে ৮৯ বছর বয়সে র‍্যান্ডবার্গ এলাকায় সিড ও’লিনের দেহাবসান ঘটে।
এলেন বার্স্টিন
এলেন বার্স্টিন (Ellen Burstyn; জন্ম এডনা রে গিলুলি, ৭ ডিসেম্বর ১৯৩২) হলেন একজন মার্কিন অভিনেত্রী। ১৯৫০-এর দশকের শেষভাগে মঞ্চে কাজের মধ্য দিয়ে তার অভিনয় জীবন শুরু হয় এবং পরের দশকে তিনি বেশ কয়েকটি চলচ্চিত্র ও টেলিভিশন ধারাবাহিকে অভিনয় করেন। তিনি দ্য লাস্ট পিকচার শো (১৯৭১) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এরপর তিনি চলচ্চিত্রে এবং মঞ্চে পার্শ্ব চরিত্র থেকে মুখ্য চরিত্রে কাজ শুরু করেন। তিনি উইলিয়াম ফ্রিডকিনের ধ্রুপদী ভীতিপ্রদ চলচ্চিত্র দি এক্‌জরজিস্ট (১৯৭৩)-এ মুখ্য চরিত্রে অভিনয় করে তার দ্বিতীয় একাডেমি পুরস্কারের মনোনয়ন লাভ করেন। পরের বছর তিনি মার্টিন স্কোরসেজির অ্যালিস ডাজন্ট লিভ হিয়ার অ্যানিমোর (১৯৭৪) চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার ও বাফটা পুরস্কার অর্জন করেন।
১৯৭৫ সালে তিনি ব্রডওয়ের সেম টাইম, নেক্সট ইয়ার নাটকে মুখ্য ভূমিকায় অভিনয় করে টনি পুরস্কার অর্জন করেন এবং ১৯৭৮ সালে এই নাটকের চলচ্চিত্ররূপে অভিনয় করে সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন এবং তার চতুর্থ একাডেমি পুরস্কারের মনোনয়ন লাভ করেন। এছাড়া তিনি রিজারেকশন (১৯৮০) ও রিকুয়েম ফর আ ড্রিম (২০০০) চলচ্চিত্রে তার কাজের জন্য আরও দুটি একাডেমি পুরস্কারের মনোনয়ন লাভ করেন। বার্স্টিন পাঁচটি প্রাইমটাইম এমি পুরস্কারের মনোনয়ন থেকে ২০০৯ ও ২০১৩ সালে দুটি পুরস্কার অর্জন করেন। ফলে তিনি অস্কার, এমি ও টনি পুরস্কার বিজয়ী তথা অভিনয়ের ত্রি-মুকুট বিজয়ীদের একজন। ২০১৩ সালে আমেরিকান থিয়েটার হল অব ফেমে তার নাম অন্তর্ভুক্ত করা হয়।
প্রারম্ভিক জীবন
এলেন বার্স্টিন ১৯৩২ সালের ৭ই ডিসেম্বর মিশিগান অঙ্গরাজ্যের ডেট্রয়েটে জন্মগ্রহণ করেন। তার জন্মনাম ছিল এডনা রে গিলুলি। তার পিতা জন অস্টিন গিলুলি ও মাতা করেইন ম্যারি (জন্মনাম হ্যামেল)। তার পূর্বপুরুষগণ আইরিশ, ফরাসি, পেন্সিলভেনিয়া ওলন্দাজ ও কিছু পরিমাণ কানাডীয় ভারতীয় ছিল। বার্স্টিনের এক বড় ভাই ও এক ছোট ভাই রয়েছে, তারা হলেন জ্যাক ও স্টিভ। তিনি যখন খুব ছোট তখন তার পিতামাতার বিবাহবিচ্ছেদ ঘটে। তিনি ও তার ভাইগণ তার মা ও তার সৎ বাবার সাথে বসবাস করতেন।
কর্মজীবন
বার্স্টিনের অভিনয় জীবন শুরু হয় ১৯৫০-এর দশকের শেষভাগে মঞ্চে কাজের মধ্য দিয়ে। ১৯৫৭ সালে তার ব্রডওয়ে মঞ্চে অভিষেক ঘটে এবং ১৯৬৭ সালে নিউ ইয়র্ক সিটিতে লি স্ট্রাসবার্গের অ্যাক্টরস স্টুডিওতে যোগ দেন। পরের দশকে তিনি বেশ কয়েকটি চলচ্চিত্র ও টেলিভিশন ধারাবাহিকে অভিনয় করেন।
১৯৭১ সালে বার্স্টিন নাট্যধর্মী দ্য লাস্ট পিকচার শো চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন, তবে পুরস্কারটি অর্জন করেন তার এই চলচ্চিত্রের সহশিল্পী ক্লোরিস লিচম্যান। ১৯৭২ সালে তিনি দ্য কিং অব মারভিন গার্ডেনস চলচ্চিত্রে অভিনয় করেন। ১৯৭৩ সালে তিনি উইলিয়াম ফ্রিডকিনের ধ্রুপদী ভীতিপ্রদ চলচ্চিত্র দি এক্‌জরজিস্ট (১৯৭৩)-এ মুখ্য চরিত্রে অভিনয় করে তার দ্বিতীয় একাডেমি পুরস্কারের মনোনয়ন লাভ করেন। এই চলচ্চিত্রের চিত্রধারণকালে তিনি পশ্চাৎভাগে আঘাত পান, যার ফলে তার মেরুদণ্ডে স্থায়ী আঘাত রয়ে যায়। ১৯৭৪ সালে হ্যারি অ্যান্ড টন্টো চলচ্চিত্রে তাকে স্বল্পকালীন কিন্তু গুরুত্বপূর্ণ ভূমিকায় দেখা যায়। এই বছর তিনি মার্টিন স্কোরসেজির অ্যালিস ডাজন্ট লিভ হিয়ার অ্যানিমোর (১৯৭৪) চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার ও বাফটা পুরস্কার অর্জন করেন। তিনি ১৯৭৮ সালে সেম টাইম, নেক্সট ইয়ার অভিনয় করে সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন এবং তার চতুর্থ একাডেমি পুরস্কারের মনোনয়ন লাভ করেন। এছাড়া তিনি রিজারেকশন (১৯৮০) চলচ্চিত্রে অভিনয় করে তার পঞ্চম একাডেমি পুরস্কারের মনোনয়ন লাভ করেন।
স্পাইসজেট
স্পাইসজেট হল সান গ্রুপের মালিকানাধীন ভারতের একটি কম খরচের বিমান পরিবহন সংস্থা| এটা গার্হস্থ্য যাত্রীর ভাগ থেকে দেশের দ্বিতীয় বৃহত্তম বিমান পরিবহন সংস্থা। এই বিমান পরিবহন সংস্থাটি বোয়িং ৭৩৭ নেক্সট জেনারেশন এবং বম্বারদিয়ার ড্যাশ ৮ কিউ ৪০০ বিমান ব্যবহার করে দৈনিক ৩৪০ এর অধিক ফ্লাইট পরিচালনা করে ৪১ টি ভারতীয় এবং ৮ টি আন্তর্জাতিক শহর নিয়ে মোট ৪৯ টি গন্তব্যস্থলে|
এই বিমান পরিবহন সংস্থাটি তাদের পরিসেবা ২০০৫ সালের মে মাসে শুরু করে| তাদের রেজিস্টার্ড অফিস তামিলনাড়ুর চেন্নাই এ এবং কর্পোরেট অফিস গুরগাঁও, হরিয়াণা তে অবস্থিত| স্পাইসজেট সুধু যাত্রী বর্গ অনুযায়ী তৈরি করা বিমানের পরিচালনা করে| যাত্রী পরিষেবার সঙ্গে স্পাইসজেট ওই একই বিমানে পণ্য পরিবহনের সুবিধা প্রদান করে|
গন্তব্যস্থল
বর্তমানে স্পাইসজেট দৈনিক ৩৫০ টার ওপর বিমান পরিচালনা করে ৪৮ টি ভারতীয় এবং ১০ টি আন্তর্জাতিক গন্তব্যস্থলে| এরা বোয়িং ৭৩৭-৮০০ এবং বম্বারদিয়ার ড্যাশ ৮ কিউ ৪০০ নিয়ে নিজেদের বিমান সেবা পরিচালনা করে| ৫ বছর নিজেদের সেবা প্রদান করার পর, স্পাইসজেট কে এয়ারপোর্ট অথরিটি অফ ইন্ডিয়া, ২০১০ সালের ৭ ই সেপ্টেম্বর, আন্তর্জাতিক ফ্লাইট শুরু করার অনুমতি প্রদান করে| গোড়ার দিকে স্পাইসজেট দিল্লি থেকে কাঠমান্ডু এবং চেন্নাই থেকে কলম্বো তে বিমান সেবা শুরু করে| তাদের প্রথম আন্তর্জাতিক ফ্লাইট দিল্লি বিমানবন্দর থেকে ২০১০ সালে ৭ ই অক্টোবর ওরে|
বহর
স্পাইসজেট তার প্রথম দৃঢ় আদেশ স্থাপন ২০০৫ সালের মার্চ মাসে ২০ টি নেক্সট জেনারেশন বোয়িং ৭৩৭-৮০০র জন্য যার ডেলিভারির সময় ২০১০ অবধি নির্ধারিত ছিল| ২০১০ এর নভেম্বর মাসে আবার স্পাইসজেট ৩০ টা বোয়িং ৭৩৭-৮০০র জন্য আদেশ স্থাপন করে|
২০১৫ সালের জানুয়ারীর হিসাব অনুযায়ী স্পাইসজেটের কাছে নিম্নলিখিত বিমানের বহর আছে:
বর্তমান বহর
বর্তমানে স্পাইসজেটের কাছে ২৩টি বোয়িং ৭৩৭-৮০০/৯০০ ই আর বিমানের সঙ্গে গোটা ১৫ টা বম্বারদিয়ার কিউ ৪০০ বিমানের বহর আছে|
পুরস্কার এবং সফলতা
স্পাইসজেট কিছু উল্লেখযোগ্য পুরস্কার হলো -
ফিহর ইবনে মালিক
ফিহর ইবনে মালিক ( فِهْر ٱبْن مَالِك), মুহাম্মদ (সা) এর প্রত্যক্ষ পূর্বপুরুষ ছিলেন। আদনান থেকে মুহাম্মদের বংশে, মুহাম্মদ (সা) এর এগারো প্রজন্ম আগে ফিহর অবস্থিত। তার পুত্র গালিব ইবনে ফিহর
নামের অর্থ
কিছু লেখক বলেন যে, তারও নাম ছিল "কারিশ" ( কঠোর যেখান থেকে "কুরাইশ"), যার ফলে তাকে কুরাইশ গোত্রের প্রতিষ্টাতা হিসাবে দেখা হয়। তবে বেশিরভাগ বংশবিজ্ঞানীরা এই মতটিকে প্রত্যাখ্যান করেন।
ইয়েমেনের সাথে যুদ্ধ
তীব্র যুদ্ধের পরে হিমিয়ার পরাজিত হন এবং হাসান বিন কিলাল বিন জি হাদাত আল-হিমায়ারি তার মুক্তিপণ আদায় না করা পর্যন্ত ফিহরের হাতে বন্দী হন। এই গল্প অবশ্য কিছু মুসলিম পণ্ডিত প্রত্যাখ্যান করেছেন। তারা যুক্তি দেখান যে, তারা এরকম কোন ঘটনা শুনেননি। আর হাসান ইবনে কিলাল এর সময়ে খুজায়া গোত্র মক্কার কর্তৃত্বে ছিলো, কুরাইশরা নয়।
তিনি দশজন আশারায়ে মুবাশশারা সাহাবির সাধারণ পূর্বপুরুষ ছিলেন, কারণ তাদের সবাই কুরাইশ গোত্রের অন্তর্ভুক্ত ছিলেন।
মিনি বিগ ব্যাংগ পরীক্ষা (২০১০)
মিনি বিগ ব্যাংগ পরীক্ষা (২০১০) জগতের উৎপত্তি নিয়ে আয়োজিত এক বিশাল বৈজ্ঞানিক পরীক্ষা যার উদ্দেশ্য ছিল জগৎ সৃষ্টির বিগ ব্যাংগ তথা "মহাবিস্ফোরণ" তত্ত্ব যাচাই করা। এই তত্ত্ব অনুসারে প্রায় ১৩.৭ বিলিয়ন বৎসর পূর্বে একটি মহাবিস্ফোরণের মাধ্যমে জগতের সৃষ্টি হয়েছিল। বিগ ব্যাংগ বা মহাবিস্ফোরণের অব্যবহিত পরে জগৎ ঠিক যে অবস্থায় ছিল অনুরূপ একটি অবস্থা কৃত্রিমভাবে সৃষ্টি করাই এই পরীক্ষার মূল লক্ষ্য। পরীক্ষাটি ২০১০ খ্রিষ্টাব্দের ৭ নভেম্বর তারিখে সংঘটিত হয়। বিশ্বের ৩০টি দেশের ১০০টি প্রতিষ্ঠানের এক হাজার পদার্থ বিজ্ঞানী সম্মিলিত ভাবে এই পরীক্ষার আয়োজনে অংশ গ্রহণ করে। ফ্রান্স এবং সুইজারল্যান্ড সীমান্তে, জেনিভা শহরের অদূরে মাটির ৩২৮ ফুট (গড়ে ১০০ মিটার) নিচে স্থাপিত লার্জ হেইড্রন কোলাইডার নামে পরিচিত বৃহদাকার একটি যন্ত্র ব্যবহার করে প্রায় আলোর গতিতে ধাবমান আয়নপ্রবাহের মধ্যে সংঘর্ষ ঘটানো হয়েছে। কার্যত এটি একটি কৃত্রিম মহাবিস্ফোরণ। এই পরীক্ষায় সীসার পরমাণু থেকে ইলেক্ট্রন অপসারণপূর্ব্বক উদ্ভূত সীসার "আয়ন" ব্যবহার করা হয়েছে। আয়নসমূহের মধ্যকার সংঘর্ষের ফলে যে উত্তাপ সৃষ্টি হয়েছে তার তাপমাত্রা সূর্যের কেন্দ্রস্থলের চেয়ে ১ মিলিয়ন গুণ বেশি। এই তাপমাত্রায় পরমাণুন ক্নেদ্র অবস্থিত প্রোটন এবং নিউট্রন বিগলিত হয়ে পড়বে বলে ধারণা করা হয়। ধারণা করা হয় এই বিগলিত কণা দুটির সমন্বয়ে তৈরী হবে "কোয়ার্ক গ্লুয়োন প্লাজমা" যা কি-না বিগ ব্যাংগের ঠিক পরে উদ্ভূত হয়ে থাকবে।
লার্জ হেইড্রন কোলাইডার
thumb|right|সিএমএস ডিটেক্টরে প্রকাশিত [[হিগস বোসন কণা।]] এই পরীক্ষায় ব্যবহৃত লার্জ হেইড্রন কোলাইডার (ইংরেজি ভাষায়: Large Hadron Collider) অদ্যাবধি পৃথিবীর বৃহত্তম এবং সবচেয়ে শক্তিশালী "কণা ত্বরক" বা particle accelerator । এটি উদ্ভাবন করেছে ইউরোপের বিজ্ঞান সংস্থা ইউরোপিয়ান অর্গানাইজেশন ফর নিউক্লিয়ার রিসার্চ, সংক্ষেপে "সার্ন" (ইংরেজি ভাষায়: CERN)। এর অবস্থান ফ্রান্স এবং সুইজারল্যান্ড সীমান্তে, জেনিভা শহরের অদূরে মাটির ৩২৮ ফুট (গড়ে ১০০ মিটার) গভীরে ২৭ কিলোমিটার দীর্ঘ একটি উপবৃত্তাকার সুড়ঙ্গের অভ্যন্তরে। ৯ টেরা ইলেকট্রন ভোল্টের প্রোটন সমৃদ্ধ রশ্মির মুখোমুখি সংঘর্ষ ঘটানোর জন্য এটা তৈরি করা হয়েছে। এ ধরনের সংঘর্ষ ঘটানোর মূল উদ্দেশ্য জগৎ সৃষ্টির প্রকৃত রহস্য উন্মোচন করা। ২০০৭ খ্রিষ্টাব্দের ১০ই সেপ্টেম্বর প্রথমবারের মত পুরো লার্জ হেইড্রন কোলাইডারে প্রোটন রশ্মি প্রবাহ চালনা করা হয়। এর আগে ৮-১১ই আগস্টের মধ্যে এতে প্রাথমিক কণা রশ্মি ঢোকানো হয়, তাপমাত্রা ধীরে ধীরে ১.৯ কেলভিনে (-২৭১.২৫° সেলসিয়াস) নামিয়ে আনা হয়। এর মধ্যে আনুষ্ঠানিকভাবে প্রথম উচ্চশক্তির সংঘর্ষ ঘটানো হবে ২১শে অক্টোবর। তাই ২১শে অক্টোবরকেই এর উদ্বোধন দিবস আখ্যায়িত করা হয়েছে।
৭ নভেম্বর ২০১০ তারিখের পরীক্ষা
শুরু থেকে লার্জ হেইড্রন কোলাইডার প্রোটন-প্রোটন সংঘর্ষ ঘটানো হয়ে আসছে। কিন্তু ৭ নভেম্বর ২০১০ তারিখের পরীক্ষায় প্রোটনের পরিবর্তে সীসার আয়ন ব্যবহার করা হয়েছে। এতে উৎপন্ন হয়েছে ঘনীভূত অগ্নিগোলকের যাদের তাপমাত্রা ১০ ট্রিলিয়ন সেলসিয়াসের বেশি। অগ্নি গোলকগুলোকে বলা হয় "কোয়ার্ক গ্লুয়োন প্লাজমা"। এগুলো পরীক্ষার মাধ্যমে পদার্থ বিজ্ঞানীরা জানতে পারবেন বিগ ব্যাংগের অব্যবহিত পরে জগতের অবস্থা কীরূপ ছিল।
বখতিয়ার দুইশাবিয়াকাফ
বখতিয়ার দুইশাবিয়াকাফ হলেন একজন কির্গিজস্তানী ফুটবলার, যিনি কিরগিজস্তান জাতীয় ফুটবল দল ও বাংলাদেশের প্রিমিয়ার লীগের দল বসুন্ধরা কিংসে রক্ষণশীল মিডফিল্টার হিসেবে খেলে থাকেন।
কর্মজীবন
২০১৮ সালের জুনে তিনি মালয়েশিয়া সুপার লীগের দল কেলান্তানে যোগ দেন। কেলান্তানের সাথে তিনি ৮ ম্যাচ খেলে ২টি গোল করেছিলেন। তার পারফরমেন্স ভাল হওয়ার সত্ত্বেও চুক্তি শেষ হওয়ায় তিনি কেলান্তান ছেড়ে দেন।
তড়িৎচুম্বকত্ব
তড়িৎচুম্বকীয় ঘটনাকে তড়িৎচুম্বকীয় বলের পরিপ্রেক্ষিতে সংজ্ঞায়িত করা হয়, যাকে কখনো কখনো লরেঞ্জ বলও বলা হয়, যার মধ্যে একই ঘটনার বিভিন্ন প্রতিভাস হিসাবে তড়িৎ ও চুম্বকত্ব উভয়ই অন্তর্ভুক্ত। আগে তড়িৎ ও চুম্বকত্ব এ দুটিকে দুটি ভিন্ন বল মনে করা হত। ১৮৭৩ সালে জেমস ক্লার্ক ম্যাক্সওয়েল প্রমাণ করেন এ দুটি আসলে একই অভিন্ন বলের প্রকাশ। তড়িৎচুম্বকীয় বল দৈনন্দিন জীবনে সম্মুখীন বেশিরভাগ বস্তুর অভ্যন্তরীণ বৈশিষ্ট্য নির্ধারণে একটি প্রধান ভূমিকা পালন করে। পারমাণবিক নিউক্লিয়াস এবং তাদের কক্ষপথের ইলেকট্রনগুলির মধ্যে তড়িৎচুম্বকীয় আকর্ষণ পরমাণুগুলিকে একত্রিত করে। তড়িৎচুম্বকীয় বল পরমাণুর মধ্যে রাসায়নিক বন্ধনের জন্য দায়ী যা অণু ও আন্তঃআণবিক বল তৈরি করে। তড়িৎচুম্বকীয় বল সমস্ত রাসায়নিক প্রক্রিয়াকে নিয়ন্ত্রণ করে, যা পার্শ্ববর্তী পরমাণুর ইলেকট্রনের মধ্যে মিথস্ক্রিয়া থেকে উদ্ভূত হয়। তড়িৎচুম্বকত্ব আধুনিক প্রযুক্তিতে ব্যাপকভাবে ব্যবহৃত হয় এবং তড়িৎচুম্বকীয় তত্ত্ব হচ্ছে ডিজিটাল প্রযুক্তিসহ বৈদ্যুতিক শক্তি প্রকৌশল এবং ইলেকট্রনিক্সের ভিত্তি।
যখন দুটি আহিত কণা স্থির থাকে তখন তাদের মধ্যে কেবল তড়িত্‍ বল ক্রিয়া করে। আহিত কণাগুলো গতিশীল হলে তড়িত্‍ বলের পাশাপাশি কণাগুলোর মধ্যে চৌম্বক বলের সৃষ্টি হয়। দুটি চৌম্বক মেরুর আকর্ষণ বা বিকর্ষণ বলও তাড়িতচৌম্বক বল। দুটি আহিত মৌলিক কণার মধ্যে ক্রিয়াশীল তড়িত্‍ বল এদের মধ্যে ক্রিয়াশীল মহাকর্ষ বলের তুলনায় অনেক বেশি শক্তিশালী। তবুও সবলতার বিচারে তড়িত্‍ বল হচ্ছে মাঝারি ধরনের। ঘর্ষণ বল, স্প্রিং বল ইত্যাদি আহিত কণাগুলোর মধ্যে তড়িত্‍ বলের কারণেই সৃষ্টি হয়। এর তীব্রতা ১০২ নিউটন আর এর পাল্লা অসীম। আলো একধরনের তড়িৎচুম্বকীয় বল। তড়িৎক্ষেত্র ও চৌম্বকক্ষেত্র মিলে সৃষ্টি হয় তাড়িতচৌম্বক ক্ষেত্র। কোনো তারের মধ্য দিয়ে তড়িৎ প্রবাহিত হলে সেখানে একটি চৌম্বক ক্ষেত্র সৃষ্টি হয়। এই নীতির উপর ভিত্তি করেই তড়িৎচুম্বকত্ব কাজ করে। স্থায়ী চুম্বক যে বলের কারণে ধাতব বস্তুকে আকর্ষণ করে তার সাথে এই ক্ষেত্রের কোনো পার্থক্য নেই।
তড়িৎচুম্বকীয় ক্ষেত্রের অসংখ্য গাণিতিক বর্ণনা রয়েছে। সর্বাধিক বিশিষ্টভাবে ম্যাক্সওয়েলের সমীকরণসমূহ বর্ণনা করে যে কীভাবে বৈদ্যুতিক ও চৌম্বক ক্ষেত্র একে অপরের দ্বারা এবং আধান ও প্রবাহ দ্বারা উৎপন্ন এবং পরিবর্তিত হয়।
তড়িৎচুম্বকীয় তত্ত্বের তাত্ত্বিক প্রভাব বিশেষ করে বিস্তারের "মাধ্যম" (ব্যাপ্তিযোগ্যতা এবং প্রবেশ্যতা) এর বৈশিষ্ট্যের উপর ভিত্তি করে আলোর গতির প্রতিষ্ঠা ১৯০৫ সালে আলবার্ট আইনস্টাইন বিশেষ আপেক্ষিকতার বিকাশের দিকে পরিচালিত করে।
পশ্চাদমুখী বামপন্থা
ব্রিটিশ রাজনৈতিক সক্রিয় কর্মী মাজিদ নাওয়াজ, যুক্তরাষ্ট্রের রাজনৈতিক টক-শো এর নিমন্ত্রণকর্তা বিল মার এবং ডেভ রুবিন, এবং নব্য নাস্তিক্যবাদী লেখকগণ যেমন স্যাম হ্যারিস এবং রিচার্ড ডকিন্স প্রমুখ এই শব্দটি ব্যবহার করেছেন।
ধারণা
ধর্মনিরপেক্ষ ইসলামের পক্ষ নেওয়ার খাতিরে; ২০০৭ সালে মাজিদ নাওয়াজ ইসলামী দল হিসেবে পরিচিত হিযবুত তাহরীর সাথে পূর্ববর্তী সমস্ত সম্পর্ক অস্বীকার করেন। ২০০৭ সালে মাজিদ নাওয়াজ সহ আরো দুজন প্রাক্তন হিজবুত তাহরীর সদস্য মিলে কুইলিয়াম (থিংক ট্যাংক) নামক গবেষণা সংস্থা প্রতিষ্ঠা করেন। লন্ডন ভিত্তিক এ সংস্থার মুল লক্ষ্য হলো যেকোনো প্রকার মৌলবাদী ভাবনা বিশেষ করে ইসলামিক মৌলবাদী ভাবনা যাতে সমাজের রন্ধ্রে প্রবেশ করতে না পারে, তার জন্য জনগণকে সচেতন করা।
যেসব বামপন্থী বা বামধারার ব্যক্তি ইসলামবাদের পক্ষে অবস্থান নেয়, তাদের উদ্দেশ্যেই নাওয়াজ "রিগ্রসিভ লেফট" শব্দসমষ্টি ব্যবহার করেছেন। মৌলবাদী ইসলামপন্থীদের মধ্যে "ইসলামের যেকোন ব্যাখ্যা সমাজে আইন হিসেবে চাপিয়ে দেওয়ার" প্রবণতা কাজ করে বামধারার মানুষের মধ্যে এই প্রবণতার প্রতি সহনশীল অবস্থা দেখে তিনি একে "বৈশ্বিক সর্বগ্রাসী ধর্মীয়-রাজনৈতিক কর্মসূচী" হিসেবে সংজ্ঞায়িত করেন এবং এর বিরোধিতা করে তিনি বলেন, "ইসলামের যেকোন সংস্করণ যেকোন ব্যক্তির উপর যেকোন স্থানে চাপিয়ে দেবার ইচ্ছা পোষণ করা হচ্ছে আমাদের মৌলিক নাগরিক স্বাধীনতার মৌলিক লঙ্ঘণ"। নাওয়াজের মতে, ইসলামবাদের উপর এরকম সহানুভূতিশীলদের মধ্যে "নাস্তিকরাও আছেন যারা ইসলামবাদীদের পক্ষ নেন, এবং সাংস্কৃতিক সহনশীলতার নামে ইসলামের হয়ে লড়াই করেন।"
২০১৫ সালের অক্টোবরে উপস্থাপক ডেভ রুবিনের সঞ্চালনায় রাজনৈতিক টক শোতে নাওয়াজ "রিগ্রেসিভ" বা পশ্চাদগামী শব্দটি ব্যবহার করার কারণ ব্যাখ্যা করেন। তিনি বলেন, বামপন্থীদের মধ্যে একটি অংশ "সত্যিকার অর্থেই বিশ্বাস করেন" যে তারা পাশ্চাত্যের সরকারের নব্যরক্ষণশীল এবং নব্যঔপনিবেশিকতাবাদী বৈদেশিক নীতির বিরুদ্ধে একটি "মতাদর্শগত যুদ্ধ" করছেন, যেখানে সেই পাশ্চাত্যের সরকারগুলো যুদ্ধ এবং সামরিক আক্রমণের আকারে রাষ্ট্র-নির্মিত হিংস্রতা এবং বিশৃঙ্খলা বৃদ্ধি করছে। নাওয়াজ দাবি করেন, এরকম বামপন্থীরা ধর্মতান্ত্রিক মৌলবাদীদের যেমন ইসলামবাদীদের হিংস্র কার্যগুলোর সমালোচনা করা ত্যাগ করেছে, এবং একই সাথে তারা সর্বাধিক পশ্চাদগামী ধর্মতান্ত্রিক এবং খুনী শাসন এবং সংগঠনের কোনো কোনোটির সাথে "মৈত্রী স্থাপন" করেছেন। তিনি উদাহরণ হিসেবে ব্রিটিশ লেবর পার্টির নেতা জেরেমি করবিন এর কথা বলেন, "যিনি ঐতিহাসিকভাবে হামাস এবং হিজবুল্লাহ এর মত ইসলামবাদী সংগঠনগুলোর খুব ঘনিষ্ঠ"। নাওয়াজ এর মতে, একই সাথে নব্যরক্ষণশীল বৈদেশিক নীতি যেমন ইরাক যুদ্ধ (যার বিরোধিতা তিনি নিজেই করেন) এবং ধর্মতান্ত্রিক মৌলবাদ এর সমালোচনা করা সম্ভব। কিন্তু তিনি তাদেরকেই "পশ্চাদমুখী বামপন্থি" বলেন যারা এই কাজটি করতে ব্যর্থ হন।
নাওয়াজ এর মতে, "মুসলিমরা ইসলামের সমালোচনা এবং উপহাস এর সাথে সামলে উঠতে পারবে না এবং কেবল হিংস্রতার সাথে প্রতিক্রিয়া ব্যক্ত করবে"- এই ধারণাটি মুসলিমদের জন্য "অনুগ্রহমূলক, আত্মকরুণামূলক এবং প্রশ্রয়দানমূলক"। মুসলিমদের জন্য এটি একধরনের উদ্ধারমূলক বা শাসন থেকে মুক্তিদানমূলক আচরণ যেখানে মুসলিমদের থেকে সভ্য হওয়ার বা তারা নিজেদের রাগ নিয়ন্ত্রণ করবে এরকমটার আশাই করা হয় না। এই "নিম্ন প্রত্যাশার বর্ণবাদ" ("racism of low expectations") সংখ্যালঘুদের মধ্যকার নৈতিক আদর্শকে নিচে নামিয়ে দেয়, এবং মুসলিমরা যদি নারী বিদ্বেষ, সমকামীবিদ্বেষ, উগ্র জাতীয়তাবাদ, ধর্মান্ধতা বা ইহুদি-বিদ্বেষ প্রকাশ করে তাহলে এটি তাদেরকে রক্ষা করার জন্য অজুহাত খুঁজে বের করে, যেখানে এই "নিম্ন প্রত্যাশার বর্ণবাদী" বামপন্থীদের বেশিরভাগই "বিশ্বজনীন উদারনৈতিক আদর্শ" ধারণ করেন।
কুইলিয়াম এর ব্যবস্থাপনা পরিচালক হারাস রফিক তার দৃষ্টিভঙ্গী প্রকাশ করতে গিয়ে বলেন, কিছু বামপন্থীদের মধ্যে ইসলামবাদের পক্ষে অজুহাত দেখাবার প্রবণতা রয়েছে: "আমরা ইসলামবাদী এবং অতি ডানপন্থার ঘৃণকারীদের সাথে; ইসলামবাদকে প্রশ্রয় দেবার জন্য প্রস্তুত পশ্চাদমুখী বামপন্থার আতাঁতের এ সম্পর্কের ব্যাপারটা বুঝতে পারিনা।"
পদটির ব্যবহার
২০১৫ সালের সেপ্টেম্বরে, স্যাম হ্যারিস এবং মাজিদ নাওয়াজ হারভার্ড বিশ্ববিদ্যালয়ের ইনস্টিটিউট অফ পলিটিক্স নিমন্ত্রণে একটি পাবলিক ফোরামে অংশগ্রহণ করেছিলেন, যেখানকার সাক্ষাতকার একটু পুস্তিকায় ছাপানো হয়েছিল। পুস্তিকাটির শিরোনাম ছিল ইসলাম এন্ড দ্য ফিউচার অফ টোলারেন্স (২০১৫)। ন্যাশনাল রিভিউ অনলাইন  পত্রিকায় বইটির একটি পর্যালোচনা ছাপা হয়, যেখানে রাজনৈতিক লেখক ব্রায়ান স্টুয়ার্ট উল্লেখ করেন যে, নাওয়াজ এবং হ্যারিস এর মতে পাশ্চাত্যের "পশ্চাদমুখী বামপন্থারা" এই বিষয়ে "ইচ্ছাকৃতভাবে অন্ধ" যে, জিহাদি এবং ইসলামবাদীগণ বৈশ্বিক মুসলিম সম্প্রদায় এবং এমনকি পাশ্চাত্যের সংখ্যালঘু মুসলিম সম্প্রদায়ে উল্লেখযোগ্য অংশ জুড়ে (স্যাম হ্যারিসের হিসাবে ২০%) রয়েছে, যদিও এই অংশটি ব্যক্তিস্বাধীনতা, মত প্রকাশের স্বাধীনতা, গণতন্ত্র, নারী অধিকার, সমকামী অধিকার ইত্যাদি উদারনৈতিক মূল্যবোধের বিরুদ্ধে। নাওয়াজ এবং হ্যারিস এই সামাজিক প্রপঞ্চের যেকোন সমালোচনার প্রতি আপাতবিরোধী অনুদারপন্থী, আইসোলেশনিস্ট এবং নিন্দা করার প্রবণতার নিন্দা করেন। এবং একে তারা বিশ্বজনীন উদারনৈতিক মূল্যবোধের বিরুদ্ধে প্রতারণা এবং মুসলিম সম্প্রদায়ের মধ্যে থাকা সবচেয়ে বেশি সংকটাপন্ন মানুষ যেমন নারী, সমকামী এবং ধর্মত্যাগীদেরকে সমর্থন না করা এবং তাদের পক্ষ ত্যাগ করার সামিল হিসেবে উল্লেখ করেন।
২০১৫ সালের অক্টোবরে, দ্য ওয়াশিংটন টাইমস একটি প্রতিবেদন প্রকাশ করে, যেখানে যুক্তরাষ্ট্রের কমেডিয়ান এবং টিভি শো এর নিমন্ত্রণকর্তা বিল মার এবং ব্রিটিশ জীববিজ্ঞানী এবং নব্য নাস্তিক্যবাদী রিচার্ড ডকিন্স পশ্চাদমুখী বামপন্থাদের সমালোচনা করে বলেছিলেন, "তারা এটা বুঝতে ব্যর্থ হন যে ইসলামের প্রসঙ্গ সামনে আসলে তারা আর উদারপন্থী থাকেন না।" বিল মার উল্লেখ করেন, পশ্চাদমুখী বামপন্থাদের মধ্যে ইসলামকে সমালোচনা না করার একটি প্রবণতা কাজ করে, এবং এটাকে তারা নিজেদের সংস্কৃতি বলে অজুহাত দাঁড়া করান। সেসময় ডকিন্স উত্তর দেন, "ঠিকাছে, চুলোয় যাক তাদের সংস্কৃতি"। ক্যাম্পাসে প্রাক্তন-মুসলিম বক্তাদেরকে আসতে না দেয়াকে ডকিন্স "১৯৬০ এর দশকের বাকস্বাধীনতা আন্দোলনের সাথে প্রতারণা" বলে উল্লেখ করেন।
২০১৫ সালের অক্টোবর এবং নভেম্বরে, স্যাম হ্যারিস বারবার গণমাধ্যমের সামনে এই শব্দটির উল্লেখ করেন। তিনি বলেন সবচেয়ে বড় বিপদ এই যে "পশ্চাদমুখী বামপন্থা" "সংখ্যালঘুদেরকে আক্রমণ করা হবে এই ভয়ে" বাকস্বাধীনতা ত্যাগ করতে চায়, যার ফলে সেই সংখ্যালঘুর দ্বারা সেন্সরশিপ তৈরি হবে। তিনি উদাহরণ হিসেবে শার্লি হেবদো শুটিং নিয়ে যুক্তরাষ্টের সাংবাদিক গ্লেন গ্রিনওয়াল্ড এর মন্তব্যের উদাহরণ টানেন। হ্যারিস রেজা আসলান  এবং নোম চম্‌স্কিকে পশ্চাদমুখী বামপন্থা হিসেবে বিবেচনা করেন।
২০১৫ সালের নভেম্বরে দ্য হিউম্যানিস্ট আওয়ার নামে একটি টক রেডিও শোতে লেখক এবং দার্শনিক পিটার বঘোসিয়ান এই শব্দটির দ্বারা মর্যাদাহানিকর অর্থে সেইসব বামপন্থীদেরকে বুঝিয়েছেন যারা ইসলামবাদীদের সাথে "অদ্ভুততম মৈত্রী" তৈরি করেছেন। তার মতে, "রিগ্রসিভ" (পশ্চাদ্গমণ) শব্দটি "প্রোগ্রেসিভ" (প্রগতিশীল) শব্দের বিপরীতে হিসেবে আনা হয়েছে, যেখানে "প্রোগ্রেসিভ" দ্বারা সেই দলকে বোঝায় যারা সমাধিকার চায় এবং আইনের শাসনব্যবস্থা এবং জাতিগত সমতা চায়, যেখানে "রিগ্রেসিভ" দ্বারা সেই সব দলকে বোঝায় যারা মানুষের জন্য ক্ষতিকর হয়... তারা পিছিয়ে থাকা মানুষের জন্য দানশীলতাকে সমর্থন করে না, অথবা দানের সাথে জড়িয়ে থাকা কোন ব্যাখ্যাকে মানুষের বিরুদ্ধেই ব্যবহার করে"। এছাড়াও বঘোসিয়ান বিশ্বাস করেন যে, "পশ্চাদমুখী বামপন্থারা" যাদেরকে ক্ষতিগ্রস্ত বলে মনে করেন তাদের প্রতি তারা "অতি-নৈতিক" হয়ে গেছেন। তিনি যুক্তরাষ্ট্রের দাসপ্রথা এবং ঔপনিবেশিকতাবাদ এর মত ঐতিহাসিক অনৈতিক কার্য নিয়ে বৈধ উদ্বিগ্নতার কথা বলেন, যা যেকোন পাশ্চাত্য এবং পুঁজিবাদী বিষয় নিয়ে ভুল বোঝাবুঝি তৈরি করেছে। তিনি এও বলেন যে, "এখনও মানুষ বর্ণবাদ, সমকামীবিদ্বেষ ইত্যাদির কারণে ভোগান্তির শিকার হচ্ছে। সমস্যাটা এখানে যে সবসময় "বর্ণবাদী" শব্দটিকে এত বেশি ব্যবহার করা হচ্ছে যে শব্দটি এর অর্থ হারিয়ে ফেলেছে। এই শব্দটির মধ্যে শক্তি থাকা উচিৎ, শব্দটি ভয়ঙ্কর থাকা উচিৎ।"
২০১৫ সালের শেষের দিকে, দ্য রুবিন রিপোর্ট এর বিভিন্ন অংশে টকশো এর নিমন্ত্রণকর্তা ডেভ রুবিন "পশ্চাদমুখী বামপন্থা" এর আলোচনা নিয়ে আসেন। রুবিন পশ্চাদমুখী বামপন্থাকে যুক্তরাষ্ট্রের টি পার্টি আন্দোলনের বামপন্থী সংস্করণ হিসেবে বর্ণনা করেন। তিনি এও বলেন যে পশ্চাদমুখী বামপন্থা ডেমোক্রেটিক পার্টিকে ধ্বংস করবে ঠিক যেমনটা টি পার্টি আন্দোলন রিপাবলিকান পার্টিকে ধ্বংশ করেছিল।
রাজনৈতিক ধারাভাষ্যকার ডেভিড প্যাকম্যান এই ধারণাটিকে তার টক শোতে সমর্থন করেছেন। তিনি বলেছেন, এই শব্দটি সব উদারপন্থীদেরকে অপমান করার জন্য উদারপন্থীরা ভুলভাবে ব্যবহার করেন। প্যাকম্যান সুপারিশ করেন, আসল পশ্চাদমুখী বামপন্থি তারাই যারা প্রগতিবাদ জারি করার জন্য স্বৈরাচারী হয়ে থাকেন।
সমালোচনা
২০১৫ সালের নভেম্বরে দ্য হাফিংটন পোস্ট থেকে মানসিক রোগের চিকিৎসক খাওয়াজা খসরু তারিক এই শব্দটিকে গুরুত্বহীন এড হোমিনেম আক্রমণ (ব্যক্তি আক্রমণ) বলে বর্ণনা করেন। তিনি বলেন, যুক্তরাষ্ট্রে উদারপন্থী ও রক্ষণশীল উভয়ের মধ্যেই ইসলামের কঠোর সমালোচনাকারীরা আছে। খসরু এও বলে যে গ্লেন গ্রিনওয়াল্ড এবং নোম চম্‌স্কির উপর পশ্চাদমুখী বামপন্থা শব্দটির প্রয়োগ করা হয়। কিন্তু তারিকের মতে এই দুজন কখনোই সহিংসতা সমর্থন করেন না, এবং ইসলামের নীতির পক্ষে মত দেন না। তিনি বলেন যে ইসলামের বিরুদ্ধে কথা বলার জন্য কোন সত্যিকারের বাধা নেই।
২০১৬ সালের মার্চে, জোসেফ বার্নস্টিন নামে বাজফিড-এর একজন সাংবাদিক লেখেন যে "পশ্চাদমুখী বামপন্থা" শব্দটি নাওয়াজ, বিল মার এবং ডকিন্সের মত স্বঘোষিত উদারপন্থীদের দ্বারা উদ্ভাবিত হলেও, এই শব্দটিকে অল্ট-রাইট কর্মীরা এবং অন্যান্য এস.জে.ডব্লিউ-বিরোধী (এস.জে.ডব্লিউ. দ্বারা সোশ্যাল জাস্টিস ওয়ারিয়র বোঝায়) দলগুলো ইন্টারনেট ফোরামে এবং সামাজিক গণমাধ্যমে তাদের আলঙ্কারিক যুদ্ধবিগ্রহের একটি অংশ হিসেবে প্রচুর পরিমাণে ব্যবহার করছে।
জ্যান মেরিল
জেনিস "জ্যান" মেলবোর্ন মেরিল (জন্ম ১৮ই জুন, ১৯৫৬) হলেন একজন অবসরপ্রাপ্ত আমেরিকান রানার।
দৌড়ের জীবন
তিনি ১৯৭০-এর দশকের মাঝামাঝি সময়ে প্রভাবশালী একজন দীর্ঘ দূরত্বের দৌড়বিদ ছিলেন, তিনি ছিলেন একজন উল্লেখযোগ্য সামনের সারির দৌড়বিদ। তাঁর বুকে বড় "এম" (M) লেখা সহ তাঁর পরিধেয়টি দেখা গেলেই সাধারণত ঘরোয়া প্রতিযোগিতাগুলিতে একটি অপ্রতিরোধ্য নেতৃত্বের আভাস পাওয়া যেত। স্ব-প্রচারের ক্ষেত্রে বা মিডিয়ার সাথে আচরণের ক্ষেত্রে তাঁকে কোনভাবেই পাওয়া যেতনা, এই সব ক্ষেত্রে তিনি প্রায়শই নিজে পিছিয়ে গিয়ে নিজের কোচ নর্ম হিগিন্সকে এগিয়ে দিতেন। বিভিন্ন সময়ে তিনি ১,৫০০ মিটারে আমেরিকান রেকর্ড করেছিলেন। তার মধ্যে আছে মন্ট্রিলে ১৯৭৬ গ্রীষ্মকালীন অলিম্পিকে ১৯৭৬ সালের ২৯শে জুলাইতে করা ৪:০২.৬১ সময়ের রেকর্ড। এছাড়াও তিনি ৩,০০০ মিটার এবং ৫,০০০ মিটারে রেকর্ড করেছেন। তিনি অন্যান্য রেকর্ডের সুযোগগুলি হারিয়েছেন কারণ তিনি মার্কিন যুক্তরাষ্ট্রে কেবলমাত্র পুরুষদের বিরুদ্ধে দৌড়োনোর সুযোগ পেলেই নিজের সময়কে উন্নত করতে পারতেন।
তিনি ২ বার আউটডোরে ১৫০০ মিটার, ৩০০০ মিটার ৪ বার, ইনডোর মাইলে ২ বার, ২ বার ইনডোর ২ মাইলে এবং ক্রস কান্ট্রিতে ২ বার মার্কিন শিরোপা জিতেছেন। প্রতিযোগিতা থেকে অবসর নেওয়ার পর তিনি উচ্চ বিদ্যালয় এবং কলেজ ট্র্যাক প্রশিক্ষক হয়েছিলেন।
ইরানের পারিবারিক সুরক্ষা আইন
১৯৬৭ সালে, ইরান একটি প্রগতিশীল পারিবারিক আইন, পরিবার সুরক্ষা আইন গ্রহণ করে, যা মহিলাদের পারিবারিক অধিকার প্রদান করে ; ১৯৭৫ সালের পারিবারিক সুরক্ষা আইনে এগুলি সংযোজিত হয়েছিল। ইসলামী বিপ্লবের পর ১৯৭৯ সালে আইনটি বাতিল করা হয় এবং শরিয়া আইন পুন -প্রবর্তন করা হয়, কিন্তু আইনটি বিশেষ করে একটি মুসলিম সংখ্যাগরিষ্ঠ দেশের হিসাবে তাদের সময়ের থেকে এগিয়ে ছিল বলে প্রমাণিত হয়।
আজ, আইনের কিছু অংশ ইরানে পুনরায় চালু করা হয়েছে, অন্যগুলি বিবেচনাধীন রয়েছে। উদাহরণস্বরূপ ১৯৬৭-এর বিল পারিবারিক বিষয়ে বিশেষ আদালত গঠন করে। বিপ্লবের পর সেগুলো বিলুপ্ত হয়ে যায়, কিন্তু পারিবারিক আইন, উত্তরাধিকার ও ওকাফ সংক্রান্ত বিষয়ে বিচারের জন্য ১৯৭৯ সালে বিশেষ দেওয়ানি আদালত পুন -প্রতিষ্ঠিত হয়। অনুরূপভাবে, কিছু আইনগত পরিবর্তন পারিবারিক বিষয়গুলিকে বিয়ের ন্যূনতম বয়স, সন্তানের তত্ত্বাবধান ও যেসব কারণে মহিলারা বিবাহ বিচ্ছেদের অনুরোধ করতে পারে সে ক্ষেত্রে আরও প্রগতিশীল দিকে নিয়ে গেছে।
১৯৭৫-এর আগে
১৯০৬ সালে ইরানে প্রথম সংবিধান জারি করা হয়। পারিবারিক আইন সহ পরবর্তী বছরগুলিতে একটি ধারাবাহিক আইন প্রণয়ন করা হয়েছিল।
গুডাং গ্যারাম
পঞ্চম ইন্দোনেশীয়ান ক্রেটেক (লবঙ্গ সিগারেট) প্রস্তুতকারক ( জারুম ও গেলোরা জাজার মধ্যে) পিটি গুডাং গ্যারাম টিবিকে. (ইন্দোনেশিয়ান শব্দটির অর্থ হলো "লবণ গুদাম"). এটি ১৯৫৮ সালের ২৬ জুন জোয়া ইং উয়ির (Tjoa Ing Hwie) দ্বারা প্রতিষ্ঠিত হয়। তার পরিবর্তিত নাম সুরিয়া ওনোউয়িজোজো। ১৯৮৪ সালে কোম্পানির নিয়ন্ত্রণ তার সন্তান রাচমান হালিম নিকট হস্তান্তর করা হয়, যিনি পরবর্তিতে ইন্দোনেশিয়ার সবচেয়ে ধনী ব্যক্তি হন। মৃত্যুর আগ পর্যন্ত (২০০৮ সাল) হালিম কোম্পানি নিয়ন্ত্রণ করেছিলেন।
প্রারম্ভিক বছর
ওয়নওিজোজোর বয়স যখন কুড়ির দশকে তখন তার চাচার ক্রেটেক কারখানা 'ক্যাপ ৯৩' এ তাকে তামাক ও সসের কাজ দেওয়া হয়। পূর্ব জাভাতে 'ক্যাপ ৯৩' ছিলো ক্রেটেক পণ্যগুলোর মধ্যে অন্যতম। সুরিয়ার নিষ্ঠা ও কঠোর পরিশ্রমের পুরষ্কারস্বরূপ তাকে তামাক এবং সসের প্রধান করা হয়, অবশেষে তিনি কোম্পানির পরিচালক পদে আধিষ্ঠিত হন।
সুরিয়া তার সাথে ৫০ জন সহকর্মী নিয়ে ১৯৫৬ সালে 'ক্যাপ ৯৩' ত্যাগ করে। তিনি কেদিরিতে অবিলম্বে জমি ও কাঁচামাল কেনা কিনে ফেলেন। খুব দ্রুত নিজে ক্লবোট ক্রেটেক উৎপন্ন শুরু করেন ও ইংওয়ি নামে বাজারকরণ করেন। দুই বছর পরে তার নিবন্ধিত কোম্পানির পরিবর্তিত নাম হয় 'পাবরিক রোকোক জাপ গুডাং গ্যারাম' যেখান থেকে একজন কিংবদন্তির শুরু হয়।
গুডাং গ্যারাম খুব দ্রুতই বৃদ্ধি পায়। ১৯৫৮ এর শেষে কোম্পানির কর্মী সংখ্যা হয় ৫০০ যারা বছরে ৫০০০০০০০ ক্রেটেক উৎপন্ন করায় সক্ষম। মাত্র আট বছরে গুডাং গ্যারাম ইন্দোনেশিয়ার সর্ববৃহৎ ক্রেটেক কারখানা হয় যার বার্ষিক উৎপাদন ৪৭২ মিলিয়ন (৪৭২০লক্ষ)। ভোক্তাদের মতে গুডাং গ্যারামে বিশেষত ইংওয়িস এর ঘ্রাণ মদ্য পানীয়ের মতো।
অন্যান্য আগ্রহ
ইন্দোনেশিয়ার অন্যতম পাচটি ব্যাডমিন্টন ক্লাবের একটি গুডাং গ্যারামের। সুর‍ইয়ানাগা গুডাং গ্যারাম জাওয়া তিমুরের (পূর্ব জাভা) রাজধানী সুরাবায়াকে কেন্দ্র করে।
দক্ষিণ-পূর্ব এশিয়ার গেম
গুডাং গ্যারাম কোকাকোলার সাথে মায়ানমারের ১৯৯১ থেকে ২০০৮ সাল এবং ২০১৩ এ দক্ষিণ-পূর্ব এশিয়ার গেমের প্রধান পৃষ্ঠপোষক ছিলেন. ২০০১ এ, গুডাং গ্যারাম সি (SEA) গেম, ইন্দোনেশিয়া তে পৃষ্ঠপোষকতা করে নি। কারণ ২০১১ সালের এই সি গেম-এ সিগারেটের উপর নিষেধাজ্ঞা জারী করে প্রবিধান করা হয়
২০১৩ সালের মিয়ানামারে অনুষ্ঠিত সি গেম এ গুডাং গ্যারাম আবার পৃষ্ঠপোষকতা করতে চেয়েছিল।
শীতকালীন অলিম্পিক্স
সচি, রাশিয়ায় অনুষ্ঠিত শীতকালীন অলিম্পিক্স এর ২০১০ এবং ২০১৪ এর অন্যতম প্রধান পৃষ্ঠপোষক ছিলো গুডাং গ্যারাম এবং কোকা-কোলা। ২০১৪ সালে সচি, রাশিয়ার শীতকালীন খেলাতেও গুডাং গ্যারাম পৃষ্ঠপোষকতা করতে আগ্রহী।
ফুটবল ওয়ার্ল্ড কাপ
১৯৫৮-১৯৬৬ এবং ২০১০-২০১৪ সালের ফিফা ওয়ার্ল্ড কাপের প্রধান পৃষ্ঠপোষক ছিলো গুডাং গ্যারাম। ২০১৪ সালে ব্রাজিলে অনুষ্ঠিত ফিফা ওয়ার্ল্ড কাপেও গুডাং গ্যারাম পৃষ্ঠপোষকতায় আগ্রহী ছিল।
কলম্বিয়ার ইতিহাস
থাম্ব|কলম্বিয়ায় খুঁজে পাওয়া পাথরের বুকে চিত্রকর্ম কলম্বিয়া (স্পেনীয় ভাষায়: Colombia কোলোম্বিয়া) বা কলম্বিয়া প্রজাতন্ত্র (República de Colombia রেপুব্লিকা দ়ে কোলোম্বিয়া) দক্ষিণ আমেরিকার উত্তর-পশ্চিম অংশে অবস্থিত একটি রাষ্ট্র। কলম্বিয়ার প্রাকৃতিক সম্পদের মধ্যে আছে নয়নাভিরাম সমুদ্র সৈকত, পর্বতমালা এবং নিবিড় সবুজ অতিবৃষ্টি অরণ্য। কিন্তু রাজনৈতিক অস্থিতিশীলতা এবং শক্তিশালী মাদক চোরাকারবারী চক্রের প্রভাবে দেশটি আন্তর্জাতিক অঙ্গনে কুখ্যাতি অর্জন করেছে। যদিও দেশটির গণতান্ত্রিক সরকারব্যবস্থার ইতিহাস পুরনো, তা সত্ত্বেও দেশটিতে লাতিন আমেরিকার দেশগুলির মধ্যে সবচেয়ে বেশি শ্রেণীবৈষম্যমূলক একটি সমাজ বিদ্যমান।
কলম্বিয়া দক্ষিণ আমেরিকার একমাত্র দেশ যার ক্যারিবীয় সাগর ও প্রশান্ত মহাসাগর---উভয় জলভাগেই তটরেখা আছে। কলম্বিয়ার পূর্বে ভেনেজুয়েলা ও ব্রাজিল, দক্ষিণে ইকুয়েডর ও পেরু, এবং উত্তর-পশ্চিমে পানামা। বোগোতা দেশের রাজধানী ও বৃহত্তম শহর।
আমেরিকা মহাদেশদ্বয়ে ইউরোপীয়দের আগমনের আগে বর্তমান কলম্বিয়া যেখানে অবস্থিত, সেই অঞ্চলটিতে বেশ কিছু আদিবাসী আমেরিকান জাতি বাস করত। এদের মধ্যে চিবচা জাতি অন্যতম। ১৬শ শতক থেকে ১৯শ শতক পর্যন্ত কলম্বিয়া স্পেনের একটি উপনিবেশ ছিল। ১৮১৯ সালে দেশটি স্বাধীনতা লাভ করে। স্বাধীনতার পরে এটি একটি নির্বাচিত সরকার-শাসিত প্রজাতন্ত্রে পরিণত হয়।
কলম্বীয় সমাজ উচ্চ ও নিম্ন শ্রেণীতে বিভক্ত এবং এদের মধ্যে বর্ধমান শ্রেণীবৈষম্য বিদ্যমান। ২০শ শতকে দেশটির কফিভিত্তিক অর্থনীতির সাথে সম্পর্কিত ভূমিগুলির মালিকানা সম্প্রসারণের ফলে একটি উল্লেখযোগ্য মধ্যবিত্ত শ্রেণীর উদ্ভব ঘটে। ১৬শ শতকের স্পেনীয় সমাজব্যবস্থা থেকে কলম্বিয়ার প্রকট শ্রেণীবৈষম্যের বীজ বপিত হয় এবং ঔপনিবেশিক আমলে এটি কলম্বীয় সমাজের সাথে অঙ্গীভূত হয়ে যায়। পারিবারিক বংশপরম্পরা, উত্তরাধিকার সূত্রে প্রাপ্ত সম্পদ, এবং জাতিগত পটভূমি কলম্বিয়াতে কোন ব্যক্তির সামাজিক মর্যাদা নিয়ন্ত্রণ করে। বিগত ১০০ বছরে অর্থনৈতিক সমৃদ্ধি ঘটলেও রাজনৈতিক, সামাজিক ও অর্থনৈতিক ক্ষমতা একটি ক্ষুদ্র বিত্তশালী শ্রেণীর হাতে কুক্ষিগত।
২০শ শতকের মধ্যভাগে গৃহযুদ্ধ কলম্বিয়ার সমাজব্যবস্থাকে ক্ষতিগ্রস্ত করে। বামপন্থী গেরিলা ও আধা-সামরিক বাহিনী এবং কলম্বিয়ার সেনাবাহিনীর মধ্যে দেশের গ্রামাঞ্চলে ব্যাপক সংঘর্ষ হয়। একই সময়ে মার্কিন যুক্তরাষ্ট্র ও অন্যান্য ধনী শিল্পোন্নত দেশগুলিতে মাদকদ্রব্যের, বিশেষত কোকেনের চাহিদার ফলে কলম্বিয়াতে অবৈধ মাদক চোরাচালান ব্যবসা প্রসার লাভ করে। কলম্বীয় সরকার মাদক উৎপাদন সীমিত করার এবং বিরোধী গেরিলা বাহিনীর সাথে শান্তিপূর্ণ সমঝোতার চেষ্টা করে যাচ্ছে। ২১শ শতকের শুরুতে এসেও সহিংসতা কলম্বীয় নাগরিকদের জীবনের নিত্যনৈমিত্যিক ঘটনা ছিল।
1)২০১১ সালে সাংবাদিক হলম্যান মরিস এবং চলচ্চিত্র নির্মাতা জোয়ান জোসে লোজানো ইমপিউনিটি নামের একটি তথ্যচিত্র মুক্তি দেন। তথ্যচিত্রের মাধ্যমে কলম্বিয়ার সশস্ত্র সংঘাতের ইতিহাস ঘুরে আসা যায়। তথ্যচিত্রে সংঘাতের শিকার সাধারণ মানুষ এবং বিভিন্ন সশস্ত্র দলের বক্তব্য রয়েছে।
2)জেসাস ১৯২৩ সালে ইতিহাসে ভরপুর একটা শহরে জন্মগ্রহণ করেছিলেন: চিউদাদ বলিভার, যেখানে দেশের প্রথম সংবাদপত্র অবমুক্ত করা হয় আর বৃহত্তর কলম্বিয়া সৃষ্টির ধারণা জন্মলাভ করে।
3)কলম্বিয়ায় শৈত্য প্রবাহের কারণে পরিস্থিতি জটিল আকার ধারণ করেছে। দেশের সবচাইতে ক্ষতিগ্রস্ত এলাকায় এখনো সাহায্য পৌছায়নি।
The situation caused by the cold wave in Colombia is critical, and aid is not arriving to most affected areas of the country
ইতালিয় রাস্তা শিল্পী রিকার্ডো টেন কলম্বো ভূমিকম্পে ভেঙ্গে পড়া ভবনে সমবাহু ত্রিভুজ এঁকেছেন।
নারায়ণ গুরু
নারায়ণ গুরু (১৮৫৪-১৯২৮) ছিলেন ভারতের একজন হিন্দু সাধু এবং সমাজ সংস্কারক। তিনি শ্রী নারায়ণ গুরু স্বামী নামেও পরিচিত। তিনি তার সময়ে কেরালায় সংস্কারমূলক আন্দোলনে নেতৃত্ব দেন। তিনি আধ্যাত্মিক মুক্তির ও সামাজিক সমতার নতুন মূল্যবোধ বর্ধিতকরণে অবদান রাখেন।
২০২২ এশিয়ান গেমসে ক্রিকেট
২০২২ এশিয়ান গেমসে ক্রিকেট চীনের হাংচৌতে পুরুষ ও মহিলাদের টি২০ আন্তর্জাতিক খেলার নক-আউট বিন্যাস মেনে খেলা হবে। ২০১৪ আসরে ক্রিকেটের আসর বসলেও ২০১৮-এ ক্রিকেট ছিল না। পরে ২০২২-এ ক্রিকেটের অন্তর্ভুক্তি ঘটে এবং আন্তর্জাতিক ক্রিকেট কাউন্সিল প্রতিটি ম্যাচকে আন্তর্জাতিক টি২০ হিসেবে গণ্য করার সিদ্ধান্ত নেয়। কোভিড-১৯ মহামারীর জন্য পিছিয়ে এটি ২০২৩-এ অনুষ্ঠিত হয়।
কাম্প দে লা ইন্দাস্ত্রিয়া
ক্যাম্প দি লা ইন্দাস্ত্রিয়া ছিল একটি স্টেডিয়াম, যার অবস্থান স্পেনের কাতালোনিয়া রাজ্যের রাজধানী বার্সেলোনায়। ফুটবল ক্লাব বার্সেলোনার প্রথম হোম স্টেডিয়াম হিসেবে এটি ব্যবহৃত হয়। ১৯২২ সালে তারা এই মাঠটি ছেড়ে দেয় এবং ক্যাম্প দি লেস কোর্তসকে নিজেদের হোম স্টেডিয়াম হিসেবে ব্যবহার করতে শুরু করে। এই স্টেডিয়ামটির দর্শক ধারণ ক্ষমতা ছিল মাত্র ৬,০০০।
বখত-উন-নেসা বেগম
বখত-উন-নেসা বেগম (c. ১৫৪৭ - ২ জুন, ১৬০৮) একজন মোগল রাজকন্যা। তার নামের অর্থ হলো "মহিলাদের মধ্যে ভাগ্যবান"। তিনি মোগল সম্রাট হুমায়ুনের কন্যা।
জন্ম
বখত-উন-নেসা বেগম ১৫৪৭ সালে বাদাখশানে জন্মগ্রহণ করেন। তার মায়ের নাম মাহে চুচাক বেগম। তার জন্মের রাতে সম্রাট হুমায়ুন একটা আশ্চর্য স্বপ্ন দেখেন, তাই তার নাম রাখেন 'বখত-উন-নেসা'। তার ভাইবোনদের মধ্যে আছেন মির্জা মুহাম্মদ হাকিম,ফারুক ফাল মির্জা, সাকিনা বানু বেগম এবং আমিন বানু বেগম।
শাহ আবদুল মা'য়ালি
যখন মাহে চুচাক বেগম কাবুল শাসন করতেন, তখন শাহ আব্দুল মা'য়ালি লাহোরের জেল থেকে পালিয়ে কাবুল চলে আসেন এবং তার কাছে আশ্রয় চান। চুচাক বেগম তাকে অভ্যর্থনা জানান এবং তার মেয়ে বখত-উন-নেসা বেগমকে তার সাথে বিয়ে দেন। আব্দুল মা'য়ালী চুচাক বেগমের আধিপত্য ও হস্তক্ষেপে বিরক্ত হয়ে পড়েন। তিনি কাবুল নিজের অধিকারে নেওয়ার জন্য পরিকল্পনা করেন। ১৫৬৪ সালে তিনি চুচাক বেগমকে হত্যা করেন। পরবর্তীতে শাহ আব্দুল মা'য়ালিকে হত্যা করা হয়।
খাজা হাসান
আবদুল মা'য়ালীর মৃত্যুর পর হাকিম মির্জার তত্ত্বাবধানে বখত-উন-নেসাকে খাজা হাসান নখশবন্দীর সাথে বিয়ে দিয়েছিলেন। খাজা হাসানের সাথে তিনি দুইজন পুত্র সন্তানের জন্ম দেন। তারা হলেন মির্জা বাদি-উজ-জামান ও মির্জা ওয়ালী। ১৬১২ সালে সম্রাট জাহাঙ্গীর সম্রাটের আকবরের পুত্র রাজকুমার দানিয়েল মির্জার মেয়ে বুলাকি বেগমের সাথে মির্জা ওয়ালীকে বিয়ে দিয়েছিলেন।
কাবুল শাসন
তার ভাই হাকিম মির্জা কাবুলের গভর্নর ছিলেন। সম্রাট আকবর তার বিরুদ্ধে যুদ্ধ ঘোষণা করেছিলেন। যুদ্ধ শুরু হলে তিনি পালিয়ে পাহাড়ে চলে গিয়েছিলেন। যুদ্ধে তিনি পরাজিত হন এবং সম্রাট আকবর তাকে ক্ষমা করেন। কিন্তু কাবুলের গভর্নর পদে তাকে না রেখে বখত-উন-নেসা বেগমকে বসানো হয়। সম্রাট আকবর ঘোষণা দেন যদি হাকিম মির্জা যদি আবারও অন্যায় করে, তাহলে তার প্রতি কোন সদয়তা প্রদর্শন করা হবে না। এরপর সম্রাট আকবর কাবুল থেকে চলে আসেন। সম্রাটের প্রত্যাবর্তনের পর হাকিম মির্জা সব ক্ষমতা নিজের হাতে নিয়ে নিয়েছিলেন, যদিও সকল দাপ্তরিক আদেশ বখ-উন-নেসা বেগমের নামে পালন করা হতো।
মৃত্যু
বখত-উন-নেসা বেগম ১৬০৮ সালের ১ জুন মারা যান।
পুনশ্চ (১৯৬১-এর চলচ্চিত্র)
পুনশ্চ মৃনাল সেন পরিচালিত একটি বাংলা চলচ্চিত্র। এই চলচ্চিত্রটি ১৯৬১ সালে মুক্তি পায়। এই চলচ্চিত্রতে বিখ্যাত অভিনেতা সৌমিত্র চট্টোপাধ্যায় এবং কণিকা মজুমদার শ্রেষ্ঠাংশে অভিনয় করেন। চলচ্চিত্রটির কাহিনীকার আশীষ বর্মন। তার এই গল্পের উপর ভিত্তি করে ছবিটি নির্মাণ করা হয়। এই ছবিতে কণিকা মজুমদার প্রথম অভিনয় শুরু করেন, যদিও সত্যজিত রায় পরিচালিত তিনকন্যা তার প্রথম মুক্তিপ্রাপ্ত ছবি।
ছবিটি সেরা বাংলা ছবি বিভাগে জাতীয় পুরস্কার পেয়েছে।
মনিরুজ্জামান
মনিরুজ্জামান বলতে যাদেরকে বোঝানো হতে পারে;
হাবিবুর রহমান (ক্রিকেটার)
হাবিবুর রহমান (জন্ম: ১৮ জুলাই ১৯৮৭) একজন বাংলাদেশী প্রথম শ্রেণির ক্রিকেটার। যিনি রাজশাহী বিভাগের হয়ে খেলেন। ২০১৬ বাংলাদেশ প্রিমিয়ার লীগে ১ নভেম্বর ২০১৬ সালে তিনি কুমিল্লা ভিক্টোরিয়ান্সের হয়ে খেলে টি- টোয়েন্টি (টি ২০) ক্রিকেটে আত্মপ্রকাশ করেছিলেন।
পাসিঘাট বিমানবন্দর
পাসিঘাট বিমানবন্দর (আইএটিএ: আইএক্সটি, আইসিএও: ভিইপিজি) ভারতের অরুণাচল প্রদেশের পাসিঘাট এলাকায় অবস্থিত একটি অন্তর্দেশীয় বিমানবন্দর।
ইতিহাস
ভারতীয় বিমানবাহিনী ১৯৬২ সালের ভারত-চীন যুদ্ধের সময় বিধ্বস্ত হয় এবং ২০০৯ সালের আগস্টে বিমানবন্দরটি নির্মাণের জন্য ভারতীয় বিমানবাহিনী অরুণাচল প্রদেশের সরকারের সাথে একটি সমঝোতা স্মারক (এমওইউ) স্বাক্ষর না হওয়া পর্যন্ত যুদ্ধের পরে সামান্য ব্যবহার করে বিমানবন্দরটি। ফেব্রুয়ারি ২০১০ সালে বিমানবন্দরে দায়িত্ব গ্রহণ করে ভারতীয় বিমানবাহিনী। এয়ার ট্রাফিক কন্ট্রোল টাওয়ার, বিমান দাঁড়ানর স্থান বা অ্যাপ্রন, বিমানবন্দরের অভ্যান্তরে একটি সড়ক এবং নিরাপত্তা প্রাচীর নির্মাণ করা হয়েছিল। সম্প্রসারিত বিমানবন্দরটি ২০১৬ সালের আগস্ট মাসে উদ্বোধন করেন কিরিন রিজিজু এবং ভারতীয় বিমানবাহিনীর একটি সুখই সু -৩০ যুদ্ধ বিমান উদ্বোধনী অনুষ্ঠানের অংশ হিসেবে বিমানবন্দরে অবতরণ করে।
ভারতীয় বিমানবন্দর কর্তৃপক্ষ (এএআই) পাসিঘাট বিমানবন্দরকে একটি সিভিল এনক্লেভ হিসাবে পরিচালনা করে। বিমানবন্দরে একটি নতুন যাত্রী টার্মিনাল ২০১৭ সালে নির্মিত হয়েছিল। অরুণাচল প্রদেশের সরকারের পক্ষ থেকে পবনসান্স সংস্থার দ্বারা  হেলিকপ্টার পরিষেবা পাসিঘাট থেকে রাজ্যের বিভিন্ন আঞ্চলিক কেন্দ্রগুলির মধ্যে পরিচালিত হয়। এপ্রিল ২০১৮ সালে, এয়ার ইন্ডিয়া আঞ্চলিক নামে একটি বিমানসংস্থার এটিআর ৪২  বিমানটি পাসিঘাট বিমানবন্দরে পরীক্ষামূলক অবতরণ করে উড়ান নামে আঞ্চলিক যোগাযোগের প্রকল্পের অধীনে নির্ধারিত বাণিজ্যিক পরিষেবাসমূহের প্রস্তুতিতে।
জর্জ গিয়েরি
জর্জ গিয়েরি (George Geary; জন্ম: ৯ জুলাই, ১৮৯৩ - মৃত্যু: ৬ মার্চ, ১৯৮১) লিচেস্টারশায়ারের বারওয়েল এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২৪ থেকে ১৯৩৪ সময়কালে ইংল্যান্ডের পক্ষে আন্তর্জাতিক ক্রিকেট অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে লিচেস্টারশায়ারের প্রতিনিধিত্ব করেছেন। দলে তিনি মূলতঃ ডানহাতি ফাস্ট মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিংয়ে পারদর্শীতা দেখিয়েছেন তিনি।
প্রারম্ভিক জীবন
ক্রিকেট বিশ্বে জর্জ গিয়েরি শুরুরদিকে বেশ অগোছালোভাবে শুরু করতেন। ১৯১২ সালে কিছু সময়ের জন্য লিচেস্টারশায়ারের পক্ষে খেলেন। ১৯১৩ সালের মধ্যেই অত্যন্ত দূর্বলমানের বোলিং সমৃদ্ধ দলে নিজেকে প্রতিষ্ঠিত বোলারে পরিণত করতে সক্ষমতা দেখিয়েছেন। এরজন্য অবশ্য মর্মান্তিকভাবে টম জয়েসের অসুস্থতা দায়ী ছিল। প্রথম বিশ্বযুদ্ধ শুরুর পূর্বের বছরে মাত্র ২০ রানের অধিক রান দিয়ে ১১৪ উইকেট দখল করেন যা দলের অন্য বোলারদের তুলনায় অনেক বেশি ছিল। লিচেস্টারশায়ারের পক্ষে ইউয়ার্ট অ্যাস্টিলের ২১৩১ উইকেটের পর দ্বিতীয় সর্বাধিক ১৭৫৯টি প্রথম-শ্রেণীর উইকেট পেয়েছেন।
বিশ্বযুদ্ধে তিনি বিমানবাহিনীতে যোগ দেন। বিমানের প্রপেলারে পা কেটে যায় তার। ফলশ্রুতিতে, তার অসম্ভব দম ও শক্তিশালী শারীরিক গড়নে সাময়িকভাবে বাঁধার কারণ হয়ে দাঁড়ায়।
বিশ্বযুদ্ধের পর ১৯১৯ সালে পুনরায় খেলার জগতে তাকে দেখা যায়। কিন্তু, উইকেট প্রতি ৩৪ রানেরও বেশি খরচ করে ফেলেন। ১৯২০ সালে প্রথম-শ্রেণীর কোন খেলায় অংশ নেননি তিনি। পেশাদারী পর্যায়ে ল্যাঙ্কাশায়ার লীগে খেলেন। ১৯২১ সালে সপ্তাহের মাঝামাঝি অনুষ্ঠিত কিছু খেলায় অংশ নিতে থাকেন। স্থবির পিচেও তিনি ২৩ উইকেট লাভ করায় পুনরায় লিচেস্টারশায়ারের পক্ষে খেলার জন্য নিজেকে যুক্ত করেন।
বেশ সফলতা পেলেও ১৯২২ সালে তুলনামূলকভাবে বেশ কম সফলতা পেয়েছেন। কিন্তু পরের বছর উইকেটপ্রতি আঠারো রানেরও কম খরচ করে ১১৫ উইকেট দখল করেন। ১৯২৪ সালে লিচেস্টারশায়ারের ব্যাটিং দূর্বলতার মাঝেও বেশ ভালো করেন। ২৪ গড়ে ৮৬৪ রান তুলেন তিনি। জুন মাসে আঘাতের কারণে অল্পের জন্য ‘ডাবল’ লাভে ব্যর্থ হন।
লিচেস্টারশায়ারে অসামান্য ক্রীড়াশৈলী প্রদর্শনের কারণে জর্জ গিয়েরি আর্থিক সহায়তা লাভের খেলার জন্য মনোনীত হন। কিন্তু বৃষ্টির কারণে তাতে ব্যাপক প্রভাব ফেলে।
টেস্ট ক্রিকেট
ইংল্যান্ডের পরীক্ষামূলক দল গঠনের কারণে দূর্বলমানের দক্ষিণ আফ্রিকার বিপক্ষে টেস্ট অভিষেক ঘটে। তখন ইংল্যান্ড দল সিরিজ জয় করে নেয় ও কোন গুরুত্বতা ছিল না। ১০ জুলাই, ১৯২৪ তারিখে টেস্ট অভিষেক ঘটে জর্জ গিয়েরির।
১৯২৬ সালে তিনি দুইটি টেস্টে অংশগ্রহণ করেন। ১৯২৬ সালের অ্যাশেজ সিরিজে হেডিংলি টেস্টে অংশ নেন। অস্ট্রেলিয়া দল ৪৯৪ রানে ইনিংস শেষ করে। দশ নম্বরে ব্যাট হাতে মাঠে নামেন জর্জ ম্যাকাউলি। দৃঢ়চেতা মনোভাব নিয়ে অগ্রসর হন। ইংল্যান্ডের সংগ্রহ তখন ১৮২/৮ ও পরাজয়ের সমূহ আশঙ্কায় ধুকছিল। জর্জ ম্যাকউলের ৭৬ রানের দারুণ ব্যাটিংয়ের কল্যাণে হেডিংলিতে ইংল্যান্ডকে সমূহ পরাজয়ের হাত থেকে রক্ষা করেন। এ জুটি ১০৮ রান তুলে ড্র করায়। এছাড়াও তিনটি উইকেট পেয়েছিলেন তিনি।
১৯২৭ সালে খুব কম উইকেট পেলেও দক্ষিণ আফ্রিকার ম্যাটিং উইকেটে অসাধারণ বোলিং করেন। ফলশ্রুতিতে, তিনি সেরা বিপজ্জ্বনক বোলার হিসেবে স্বীকৃতি পান ও সিডনি বার্নসের সাথে তাকে তুলনা করা হয়। জোহেন্সবার্গে বারো উইকেট পেয়েছিলেন। তবে, হাতে আঘাতের কারণে সিরিজের শেষ তিন টেস্টে দলের বাইরে থাকেন। ১৯২৮ সালে অনেকগুলো খেলায় কিছুটা সফলতার স্বাক্ষর রাখেন। বেশ কমই বল হাতে অগ্রসর হন। মাত্র দশ উইকেট পেলেও অনেক রান দিয়ে ফেলেন।
তার শক্তিশালী শারীরিক গড়নের কারণে অস্ট্রেলিয়ার অনমনীয় পিচে অন্যতম ভূমিকা রাখার সমূহ সম্ভাবনায় তখনও তাকে দলে রাখা হয়েছিল। তিনি তার সক্ষমতা যথাযথভাবে তুলে ধরেন। শক্তিশালী ব্যাটিংসমৃদ্ধ দলে ফিল্ডিংয়ের জন্য তাকে রাখা হয়। ফলশ্রুতিতে, ফিল মিড ও আর্নেস্ট টিল্ডসলের ন্যায় সেরা খেলোয়াড়কে টেস্ট দলে ঠাঁই হয়নি।
১৯২৮-২৯ মৌসুমের অ্যাশেজ সফরে স্বাগতিক অস্ট্রেলিয়ার বিপক্ষে সিরিজের শেষ টেস্টে বিলিয়ার্ড-টেবিল ধরনের উইকেটে অত্যন্ত গরম আবহাওয়ায়ও তিনি ৮১ ওভার বোলিং করেছিলেন।
এরপর স্বীয় ছন্দে আসার পর ১৯২৯ সালে সেরা মৌসুম কাটে তার। বৃষ্টিবিঘ্নিত খেলায় তুলনামূলকভাবে দূর্বল গ্ল্যামারগনের ব্যাটিং লণ্ডভণ্ড করে দেন। মাত্র ১৮ রানে ১০ উইকেট পান তিনি। ঐ সময়ে প্রথম-শ্রেণীর ক্রিকেটের ইতিহাসে সেরা বোলিং পরিসংখ্যান ছিল এটি। এছাড়াও নিজস্ব সেরা ব্যাটিং করে ৯২৩ রান তুলেন। ১৯৩০ সালে সফরকারী অস্ট্রেলিয়ার বিপক্ষে অন্যান্য বোলারের ন্যায় তিনিও ডন ব্র্যাডম্যানের ব্যাটিংয়ের কাছে ম্লান হয়ে যান। এছাড়াও, আঘাতে জর্জড়িত হন তিনি। বিল ভোস ও বিল বোসের উত্থানে পরবর্তী বছরগুলোয় তাকে আর টেস্ট দলে অন্তর্ভুক্ত করা হয়নি। তখনও তিনি ১৯৩১ ও ১৯৩২ সালের শুষ্ক গ্রীষ্মে বেশ ভালো বোলিং করেছিলেন। কিন্তু, ১৯৩৩ সালে তার মন্দ সময় অতিবাহিত হয়। মাত্র ৪০ উইকেট পান ও ইনিংসে কোন পাঁচ উইকেটের সন্ধান পাননি।
আঘাত স্বত্ত্বেও ১৯৩৪ সালে সুস্থ হয়ে বেশ ভালো বোলিং করেন। ফলশ্রুতিতে, দুই টেস্ট খেলার জন্য মনোনীত হন। ক্ল্যারি গ্রিমেট ও বিল ও’রিলির স্পিন বোলিং মোকাবেলা করে ট্রেন্ট ব্রিজে ৫৩ রান তুলেন। এটিই তার শেষ টেস্টে অংশগ্রহণ ছিল।
খেলার ধরন
ডানহাতি মিডিয়াম পেস বোলিংয়ের অধিকারী ছিলেন জর্জ গিয়েরি। নতুন বলে বেশ কার্যকরীসম্পন্ন সুইং করাতে সিদ্ধহস্তের ছিলেন। কিন্তু, সর্বাধিক সফলতা পেয়েছেন পেস ও কাটের সমন্বয়ে গড়া উচ্চমানের বোলিং ভিন্নতার কারণে। স্থবির পিচেও অত্যধিকসংখ্যক ওভার বোলিং করে গেছেন।
উচ্চতাকে কাজে লাগিয়ে ও অত্যন্ত মজবুত দৈহিক গড়নের কারণে বাউন্স প্রদানসহ দীর্ঘ সময় ধরে অস্ট্রেলীয় পরিবেশে সফলতা পেয়েছেন। ফলশ্রুতিতে তার তুলনায় অন্যান্য ইংরেজ বোলারের স্বল্প এগিয়ে থাকা উচ্চতার স্বীকৃতি ধ্বংসের কারণ হয়ে দাঁড়ান তিনি।
নিচেরসারিতে ব্যাটিং করে প্রভূতঃ সফলতা পেয়েছেন। বল মোকাবেলা করে বড় ধরনের রান না পেলেও দ্রুতগতিতে রান তুলেছেন জর্জ গিয়েরি। তবে তিনি কখনও এক পঞ্জিকাবর্ষে সহস্রাধিক রান সংগ্রহ করতে পারেননি। ১৯২৯ সালে ব্যক্তিগত সেরা ৯২৩ ও ১৯২৫ সালে ৯০০ রান পেয়েছেন।
গিয়েরি’র নিজের দিনগুলোয় উঁচুমানের ব্যাটসম্যান ছাড়া সংগৃহীত রানগুলো কাউন্টি দলের জন্য অমূল্য সম্পদরূপে ধারাবাহিকভাবে ভূমিকা রাখতো। উল্লেখযোগ্য উচ্চতা থাকায় গিয়েরি স্লিপে চমৎকার ক্যাচ নিতে সক্ষমতা দেখিয়েছেন। বোলিং ছাড়াও প্রায়শঃই নিজেকে কাউন্টি দলের শীর্ষস্থানীয় ফিল্ডার হিসেবে তুলে ধরতেন।
অবসর
১৯৩৮ সালে ক্রিকেট খেলা থেকে অবসর গ্রহণ করেন জর্জ গিয়েরি। তাস্বত্ত্বেও ক্রিকেটকে তিনি পুরোপুরি দূরে ঠেলে দিতে পারেননি। বিশ বছরেরও অধিক সময় চার্টারহাউজে ক্রিকেট কোচের দায়িত্বে ছিলেন। ঐ সময় তিনি যে-কোন বিদ্যালয়ের মধ্যে অন্যতম সেরা কোচের মর্যাদা পান। স্মর্তব্য যে, প্রতিভাধর ব্যাটসম্যান পিটার মে স্বীকার করেন যে, গিয়েরি’র প্রশিক্ষণের ফলেই তার খেলার উন্নতি ঘটেছিল। ১৯৫৯ সালে চার্টারহাউজ ত্যাগ করে রাগবি স্কুলে যোগ দেন। সেখানে তিনি তরুণ খেলোয়াড়দের খেলার উন্নয়নে যথাসাথ্য চেষ্টা চালান। সর্বদাই মনেপ্রাণে পুরোটা ঢেলে দিতেন।
স্বাস্থ্যের পতন ঘটতে থাকলে সাতাশি বছর বয়সে ৬ মার্চ, ১৯৮১ তারিখে তার দেহাবসান ঘটে।
আবদুল মুকিত
আবদুল মুকিত (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আবদুল মুকিতের জন্ম ভারতের পশ্চিমবঙ্গ রাজ্যের কলকাতায়। তার বাবার নাম আবদুল ওয়াদুদ এবং মায়ের নাম শামছুন নাহার। তার স্ত্রীর নাম নাজমা মুকিত। তাদের এক মেয়ে ও এক ছেলে।
ভজহরি মাহাতো
ভজহরি মাহাতো (১৯১১ – ২০০৩) ভারতের একজন রাজনীতিবিদ ছিলেন যিনি লোকসেবক সঙ্ঘের রাজনীতির সাথে যুক্ত ছিলেন। তিনি তিনবার লোকসভার সদস্য হিসেবে নির্বাচিত হয়েছিলেন।
প্রারম্ভিক জীবন
ভজহরি মাহাতো ১৯১১ সালে জন্মগ্রহণ করেন। তিনি আইন অমান্য আন্দোলন ও আগস্ট আন্দোলনে অংশগ্রহণ করেছিলেন। তাকে ব্রিটিশ আমলে কারান্তরীণ করা হয় ও তাকে সাত বছরের কারাদণ্ড প্রদান করা হয়। পরবর্তীতে, ১৯৪৬ সালে তিনি মুক্তি পান।
স্বাধীনতা পরবর্তী জীবন
লোকসেবক সঙ্ঘ গঠিত হবার পর ভজহরি মাহাতো ভারতীয় জাতীয় কংগ্রেস ত্যাগ করে দলটিতে যোগদান করেন। তিনি ১৯৫২ সালে তৎকালীন মানভূম দক্ষিণের সহিত ধলভূম লোকসভা কেন্দ্র থেকে লোকসেবক সঙ্ঘের প্রার্থী হিসেবে সাংসদ হিসেবে নির্বাচিত হন। পরবর্তীতে, তিনি ১৯৬২ ও ১৯৬৭ সালে পুরুলিয়া থেকে সাংসদ হিসেবে নির্বাচিত হন।
মানভূমের বাংলা ভাষা আন্দোলনে অবদান
ভজহরি মাহাতো মানভূমের বাংলা ভাষা আন্দোলনে জন্মগ্রহণ করেছিলেন। তিনি লোকসভায় মানভূমের বাংলা ভাষা আন্দোলনের প্রসঙ্গ উত্থাপন করেছিলেন। তিনি সে সময়ে টুসু গান রচনা করেছিলেন। তিনি "শুন বিহারী ভাই, তোরা রাইখতে লারবি ডাং দেখাই" শিরোনামের টুসু গানটি রচনা করেছিলেন। সে সময়ে তাকে বিহার সরকার কারান্তরীণ করেছিল।
ব্যক্তিগত জীবন
ভজহরি মাহাতো ১৯২৬ সালে শান্ত দেবীর সাথে বিবাহবন্ধনে আবদ্ধ হন। তাদের দুই পুত্র ও দুই কন্যা ছিল।
প্রয়াণ
ভজহরি মাহাতো ২০০৩ সালে প্রয়াত হন।
অশোক ভদ্র
অশোক ভদ্র অশোক ভদ্র একজন ভারতীয় সুরকার যিনি মূলত বলিউড এবং বাংলা চলচ্চিত্র শিল্পে কাজ করেন।   শুধু একটু ভলোবাসা এবং পরোশমণির-র মতো অ্যালবামেও তিনি কাজ করেছেন।